ΓΡΑΠΤΗ ΕΡΩΤΗΣΗ P-1398/01

υποβολή: Lus Queir (UEN) προς το Συμβούλιο

(7 Μαΐου 2001)

Θέμα: Κατάσταση των Πορτογάλων ομήρων στην Cabinda

Ως γνωστόν, επτά Πορτογάλοι εξακολουθούν να κρατούνται στο έδαφος της Cabinda, δύο εκ των

οποίων από τις 24 Μαΐου 2000 (δηλ. ακριβώς 11 μήνες) και οι άλλοι πέντε από τις 9 Μαρτίου 2001.

Σύμφωνα με τις διαθέσιμες πληροφορίες η κατάσταση που επικρατεί στην Cabinda έχει επιδεινωθεί σημαντικά, κυρίως λόγω της αυξημένης πίεσης που ασκούν οι στρατιωτικές δυνάμεις της Αγκόλα.

Κατά την άποψη του συντάκτη της ερώτησης, την οποία συμμερίζεται άλλωστε η Ευρωπαϊκή Ένωση, η μη χρησιμοποίηση της στρατιωτικής δύναμης αποτελεί την απαραίτητη προϋπόθεση για την διπλωματική επιτυχία των προσπαθειών που καταβάλλονται σε τέτοιες περιστάσεις. Αρκεί να επισημανθούν οι εκκλήσεις που απηύθυνε η Ευρωπαϊκή Ένωση πριν από ένα περίπου χρόνο προς την Κυβέρνηση των Φιλιππίνων, ζητώντας να μη χρησιμοποιήσει τις ένοπλες δυνάμεις στην προσπάθεια απελευθέρωσης των πολυάριθμων ομήρων που κρατούνται στη χώρα αυτή. Η απευλευθέρωσή τους αποδεικνύει την επιτυχία που είχαν οι εκκλήσεις της ΕΕ.

Δενπάρχει από ιστορική και πολιτική άποψη καμία σύγκριση μεταξύ της κατάστασης στις Φιλιππίνες και αυτής που επικρατεί στην Cabinda, αλλάπάρχει φυσικά μια σχέση στο ανθρωπιστικό επίπεδο. Στη μία όπως και στην άλλη περίπτωση, η Ένωση οφείλει να πράξει ό,τι είναι δυνατόν για την προστασία της ζωής των ομήρων, που είναι επίσης ευρωπαίοι πολίτες, και για την άμεση ελευθέρωσή τους.

Ο σκοπός της παρούσας ερώτησης είναι ο εξής: εφόσον δενπάρχουν αυτή τη στιγμή δημοσιογράφοι επιτόπου - γιατί εκδιώχθηκαν όλοι από την κυβέρνηση της Αγκόλα - και εφόσον εξακολουθούν οι στρατιωτικές επιχειρήσεις εκ μέρους των ενόπλων δυνάμεων της Αγκόλα, οι οποίες διεξάγονται, για τους λόγους που προαναφέρονται, χωρίς κανέναν έλεγχο της διεθνούς κοινής γνώμης, καθίσταται σκόπιμη η μετάβαση στην Cabinda ενός ευρωπαίου ειδικού απεσταλμένου, κατά προτίμηση του κ. Javier Solana,πό την ιδιότητά του του Υψηλού Εκπροσώπου για την κοινή εξωτερική πολιτική και την πολιτική ασφαλείας της Ευρωπαϊκής Ένωσης. Με τον τρόπο αυτό θα πραγματοποιηθεί εκτίμηση της συγκεκριμένης πολιτικής και στρατιωτικής κατάστασης που επικρατεί στην Cabinda και θα καταβληθούν, εξ ονόματος της Ένωσης, όλες οι απαιτούμενες προσπάθειες για την απελευθέρωση των Πορτογάλων ομήρων.

Προτίθεται το Συμβούλιο να ανταποκριθεί θετικά στην αποστολή αυτή που αποτελεί ένα διάβημα ανάλογο με αυτό στο οποίο είχε προβεί στην περίπτωση των ομήρων στις Φιλιππίνες, επειδή ο χρόνος που πέρασε και η σοβαρότητα της κατάστασης καθώς και το γεγονός ότι πρόκειται για ευρωπαίους ομήρους επιβάλλουν επειγόντως την επέμβαση αυτή;

Απάντηση

(27 Σεπτεμβρίου 2001)

Το Συμβούλιο ενημερώθηκε από τον Πορτογάλο Υπουργό Εξωτερικών κ. Gama κατά το Συμβούλιο Γενικών Υποθέσεων της 19ης Μαρτίου 2001 για την απαγωγή οκτώ Πορτογάλωνπηκόων στην επαρχία της Αγκόλα Cabinda. Οιπουργοί εξέφρασαν την ανησυχία τους για την ανθρωπιστική κατάσταση των Πορτογάλων ομήρων. Καταδίκασαν έντονα την απαγωγή τους και απηύθυναν έκκληση στουςπεύθυνους για την άμεση απελευθέρωση όλων των ομήρων. Υπενθύμισαν ότι η ΕΕ καταδικάζει τέτοιου είδους πρακτικές και τόνισαν τη σημασία της αυστηρής τήρησης των αρχών του ανθρωπιστικού δικαίου.

Από τότε, το θέμα δεν εθίγη στο πλαίσιο του Συμβουλίου ούτε των αρμοδίων ομάδων εργασίας ούτε ετέθη το ζήτημα αποστολής στην περιοχή του Ύπατου Εκπροσώπου κ. Solana ή οιουδήποτε άλλου αντιπροσώπου.

Ωστόσο, ο Ύπατος Εκπρόσωπος εξακολουθεί πάντα να ενημερώνεται για τα διαβήματα που ανέλαβαν σχετικά με το θέμα ο Πρόεδρος της Δημοκρατίας του Κονγκό, κ. Denis Sassou-Nguesso και ο Πρόεδρος της Γκαμπόν, κ. El Hadj Omar Bongo.